Täna tähistati päevakeskuses minu ja ühe kabemängija sünnipäevi. Uus oli see, et mul paluti endal kõnet pidada. Rääkisin, et 1. mail saan 34-aastaseks. Esimesed  sünnipäevad, mida ma mäletan, peeti ürituse toimumiskoha vastasmajas. Üritus ise toimus majas, milles oli tol ajal lasteaed. Mina lasteaias ei käinud, aga käisin lasteaia õuel liivakastis mängimas. Ja nüüd käin seal malet mängimas. Maletulemused on viimasel aastal olnud mõnel päeval paremad kui varem. Sügisel sain Uusi turniiril parima tartlase auhinna. Varem olin esikoha jagamiseni jõudnud maleturniiridel üks kord, aga tänavu on kaks korda juurde tulnud. Aga Oll ainult minu vanuseni elaski ja oli suurmeister.  Peale male tegelen kirjastuse heaks töötamisega. Mulle antakse koostada nende autorite raamatuid, kes Eestis kõige rohkem kirjutanud on. Viimati sain valmis kaks köidet Tõnissoni artiklitest, praegu koostan Tõnissoni vastase Grenzsteini raamatut. Grenzstein on oluline selle poolest, et võttis esimesena kasutusele eestikeelse sõna male ja kirjutas esimese maleõpiku. Oma raamatuid olen avaldanud viis tükki ja internetis kirjutan iga päev.    Maleturniiril oli 14 osavõtjat, 6 vooru ja 15 minutit  mõtlemisaega. Paremad kohad said:    1.-2. Peebo, Seljodkin 5 p.  3.-5. Marksoo, Solovjov, Metsoja 3,5  6.-9. Runnel jt. 3    Esimeses voorus kaotasin valgetega Peebole. Teises voorus mustadega Lõhmuse vastu võitsin kõigepealt etturi, aga seejärel kaotasin lipu. Vastane pakkus mulle sünnipäeva puhul viiki, mille ma vastu võtsin. Kolmandas voorus võitsin valgetega Põvvatit, neljandas mustadega Tättet, viiendas viigistasin valgetega Solovjoviga ja kuuendas kaotasin mustadega  Seljodkinile.    Seljodkin-Runnel  1. d4 d5 2. Rc3 Of5 3. f3 Rc6 4. e4 de 5. fe Og6 6. Rf3 e5 7. d5 Rd4 8. Rd4 ed 9. Ld4 c6 10. Oe3 Rf6 11. 0-0-0 La5 12. e5 Rd5 13. Rd5 0-0-0 14. Lg4+ Kb8 15. Rc3 Ob4 16. Od3 Oc3 17. bc La2 18. Lb4 Od3 19. Vd3 Vd3 20. cd La1+ 21. Lb1 Lc3+ 22. Kd1 Vd8 23. Ke2 Le5 24. La1 Lh5+ 25. Kd2 a6 26. Lg7 Ld5 27. Lg3+ Ka8 28. Of2 La2+ 29. Ke3 Lc2 30. Kf3 Vd3+ 31. Oe3 Lc3 32. Lg8+ Vd8 33. Ld8++ Lõpus ähvardas valget kella kukkumine.